paragraph_text: Ratko Pavičić Zrik je aktivno trenirao plivanje, vaterpolo  (s VK Mladost juniorski prvak države), no najznačajnije uspjehe postigao je kao rukometaš. Karijeru je počeo kao gimnazijalac u RK Polet iz kojeg prelazi u RK Dinamo Zagreb, klub u čijem osnivanju su sudjelovali prof. Suligoj, Mirko Novosel, jedan od igrača bio je i Ante Kostelić-Gips, a za prvog trenera je postavljen njegov tata Stjepan Pavičić. U klubu su igrali učenici V. gimnazije. U sezoni 1960/61. RK Dinamo se bori za ulazak u 1. saveznu jugoslavensku ligu, no posustaje na završnom turniru. Ubrzo većina igrača prelazi u druge zagrebačke klubove (RK Zagreb, RK Medveščak) i RK Dinamo Zagreb se gasi.